b'\n_START_ARTICLE_\nFlagmanas\n_START_SECTION_\nKanada\n_START_PARAGRAPH_\nKanados ginkluotosiose paj\xc4\x97gose flagmanai (angl. flag officer, pranc. officier g\xc3\xa9n\xc3\xa9ral) yra armijos ar KOP generolo analogas. Flagman\xc5\xb3 laipsniai yra admirolas, viceadmirolas, kontradmirolas ir komodoras. Komodoras turi teis\xc4\x99 ne \xc4\xaf v\xc4\x97liav\xc4\x85, o \xc4\xaf vimpel\xc4\x85 (broad pennant)._NEWLINE__NEWLINE_Flagmano rang\xc4\x85 patvirtina platus auksinis galionas ties munduro rankogaliu.\n_START_SECTION_\nJAV\n_START_PARAGRAPH_\n1857\xc2\xa0m. JAV kongresas suk\xc5\xabr\xc4\x97 rang\xc4\x85 flag officer (flagmanas), kur\xc4\xaf gaudavo vyriausieji karinio laivyno kapitonai, paskirti vadovauti eskadrai (ne tik savo laivui). JAV Pilietinio karo metu konfederat\xc5\xb3 karinis laivynas irgi vartojo \xc5\xa1\xc4\xaf termin\xc4\x85._NEWLINE__NEWLINE_XIX a. JAV flagmano rangas buvo laikinas\xc2\xa0\xe2\x80\x93 teis\xc4\x99 \xc4\xaf j\xc4\xaf tur\xc4\x97davo tol, kol vadovaudavo eskadrai. Tai buvo rangas, grie\xc5\xbetai susietas su eskadros vado pareigomis. Rangas tapo pasenusiu, kai tokiems karininkams \xc4\x97m\xc4\x97 suteikin\xc4\x97ti komodoro (commodore) laipsn\xc4\xaf. Tik 1862\xc2\xa0m. JAV kongresas laivyne \xc4\xafved\xc4\x97 admirol\xc5\xb3 laipsnius. Terminas flag officer laivyne dabar rei\xc5\xa1kia laivyno admirolus._NEWLINE_JAV terminas flag officer paprastai rei\xc5\xa1kia ir bet kok\xc4\xaf generolo rango karinink\xc4\x85 (0-7 rangas ar auk\xc5\xa1tesnis) JAV armijoje, KOP ir J\xc5\xabr\xc5\xb3 p\xc4\x97stinink\xc5\xb3 korpuse. JAV generolai turi teis\xc4\x99 i\xc5\xa1kelti savo kaip vado v\xc4\x97liav\xc4\x85._NEWLINE_Flag officerlaipsnio ne laivyno karininkai savo v\xc4\x97liavas gali i\xc5\xa1kelti vir\xc5\xa1 savo \xc5\xa1tabo, laivo ar ant\xc5\xbeemin\xc4\x97s transporto priemon\xc4\x97s. V\xc4\x97liav\xc4\x85 i\xc5\xa1kelia \xc5\xa1tabe ar transporto priemon\xc4\x97je esantis auk\xc5\xa1\xc4\x8diausio rango flag officer.'